Hvala. -Ćao! -Ćao!
SREĆNO, LEO GRANDE
Ćao. Ja sam Leo. Ti si sigurno Nensi. -Jesam.
Smem li da uđem? -Da, naravno.
Smem li da te poljubim u obraz? -Da, to bi bilo u redu.
Sjajno mirišeš. -Hvala. -Šta je to? -Koko šanel.
Najdžela Loson ga koristi. -Da, Najdžela. Veoma je seksi.
Slažeš li se? -Da. Čekala sam da kažeš: "Za svoje godine".
Većina žena starijih od 42 godine kaže da je seksi za svoje godine.
Čekala sam da to kažeš. -Dobro. Ne, Najdžela je empirijski seksi.
Nensi? -Da? -Sjajno ćemo se zabaviti. -Dobro.
Dobro.
Znaš li šta bih sada voleo? -Šta? -Piće.
Piće. Naravno. Izvini.
Šta želiš? -Može li čaša penušavog da se opustimo?
Čaša penušavog. Čekaj.
Ovo je penušavo. -Dozvoli.
Izvoli.
Za empirijski seksi žene. -U to ime ću piti.
Dobro godište.
Iz mini bara je.
Misliš na mene. -Samo se zafrkavam. -Da.
Hoćemo li sesti? -Da, hajde da sednemo.
Šta bi htela... -Voliš muziku?
Od ljudi? -Da, volim.
Kakvu muziku ti voliš? -Ne znam. Svakakvu.
Izvini, malo sam smetena jer...
Izbliza si veoma zgodan.
Hvala.
I više nego na fotografiji. -Bolji sam u 3D-u.
Nadam se da si primio ugovoreni...
Novac? -Da, novac. Nisam htela da budem vulgarna i da direktno kažem.
Nema ničeg vulgarnog u tome da dobiješ novac za svoj rad.
Veruj mi. I hvala, sve je primljeno.
Irac si? -Jesam.
Dugo ovo radiš?
Neko vreme. Dovoljno dugo da naučim neke stvari.
Uživaš u tome? -Obožavam to.
Upoznajem razne ljude, radim razne stvari...
Za uzajamno zadovoljstvo.
Znači, ne osećaš se poniženo?
Nimalo. -Ni osramoćeno? -Ne.
Šta ako upoznaš nekoga i zaista ne želiš da radiš to?
To se još nije dogodilo. -Zaista? -Zaista.
Teško mi je da poverujem u to.
Sa koliko si... -Kavaljer ne priča o tome. -Da, naravno.
Ne treba da brineš, Nensi. Večeras smo važni samo nas dvoje.
O čemu maštaš?
Ne znam baš može li to da se nazove maštanjem,
previše je banalno. -Dobro.
Šta želiš? Želje nisu nikad banalne.
Da imam odnose.
Večeras. S tobom.
To je u suštini sve. Za sada. -Sjajno.
Ali smeta li ti to? Želiš li... Jesam li...
Razočaranje?
U redu? -U redu.
Da ti dolijem? -Da, molim.
Hvala.
Ne mogu da podnesem iščekivanje. Možemo li da obavimo to odmah
i da se rešimo toga? -Da se rešimo toga?
Da. -U tome treba uživati.
Znam, ali ne volim da čekam da se nešto dogodi.
Više volim kad se već dogodilo i oporavljam se.
Govoriš kao da je to mučenje. Nije obavezno.
Hoćemo li samo da malo sedimo i razgovaramo? -Ne želim.
Mislim da nemamo mnogo toga zajedničkog.
Mogla bi da se iznenadiš. -Retko se iznenadim.
Planiram sve do poslednjeg detalja da se ne bih iznenadila.
Dobro. Ali ipak se nadam da ću moći da te iznenadim.
Ne, ne želim ništa takvo. -Kakvo?
Znaš, ništa perverzno.
Ne, ne takvo iznenađenje. -Dobro.
Ne želim da ništa ulazi u mesta čija je svrha izlazak.
Misliš na analni seks? -Ne sviđa mi se ta fraza.
Neću raditi ništa što ne želiš. -Nisam nikad radila ovako nešto.
Nikad nisam kupila nekoga za svoje... -Uživanje?
Upotrebu.
Nensi, slušaj me. Ja sam odabrao da ovo radim. -Dobro.
Nisi kupila mene, kupila si moje usluge.
Postavio sam cenu, a ti si na nju pristala.
Ne iskorišćavaš me. -Ne mogu da podnesem napetost, ne mogu.
Iščekivanje? -Da.
Razočaranja. -Zašto misliš da ćeš biti razočarana?
Zato što sam ranije uvek bila razočarana.
Moram... Zapravo, želim da ti nešto kažem. -Dobro.
Nikad nisam doživela orgazam.
Sa partnerom? -Ni sa kim.
Ni sama? -Ne, ni sama.
Nikad. Tako je.
Shvatam. -Ne postavljam ti izazov. -Nisam tako ni shvatio.
Jer nećeš moći da ga ostvariš. -U redu.
Tvoje samopouzdanje je slatko i sigurno nužno za ovaj posao,
ali moram da te upozorim da je pogrešno usmereno.
I ne želim da ti bude krivo zbog toga jer neću glumiti. Više to ne radim.
Nakon suprugove smrti, odlučila sam da više nikad neću glumiti orgazam.
Kad je umro? -Pre dve godine. Prerano.
Ovo ti je prvi... -Susret od tada? Da, i ako to učinimo,
bićeš tek drugi muškarac s kojim sam spavala u celom svom životu.
Eto, rekla sam to. -Hvala što si mi rekla.
Ako sad želiš da odeš, rado ću platiti pola dogovorene cene.
Ne želim da odem, Nensi.
Ništa mi nije probudilo želju da odem.
Otići ću samo ako mi to jasno narediš ili budem smatrao da sam u opasnosti.
Da li se to ikad dogodilo? -Da, nekoliko puta.
Sa ženom? -Da. Jedanput sa ženom... To jest, sa njenim suprugom.
Mislio je da želi seks utroje, ali ispostavilo se da ne želi.
A ona je htela? -Nije. Ali htela je jedan na jedan nedelju dana kasnije.
I pristao si? -Jesam.
Zar to nije bilo nepošteno? -Od nje? -Od tebe.
Zašto? Nisam ja u braku. Ja samo radim svoj posao.
Saznala sam neke nove stvari. -Nadam se da će se to nastaviti.
Baš si nevaljao. -"Nevaljao"? Moja baka je koristila tu reč.
Radije bih da ne mislim na tvoju baku. -Naravno.
Samo sam htela da znaš to za orgazam. Ne očekujem ga,
pa možeš da se opustiš. -Opušten sam.
Ovo je bila grozna ideja.
Misliš li da nekako izdaješ svog supruga? To jest, uspomenu na njega?
Šta? Ne, ne, ne. Nije ništa slično.
Nego? -Ovo nije nalik na mene. Nastavnica sam. Bila sam.
Davala sam učenicima da pišu eseje o moralnosti prostitucije,
a sada učestvujem u njoj. -Nensi.
Sigurno si ranjiv mladić, možda siroče. -Nisam siroče.
Možda si odrastao kod hranitelja i imaš nisko samopouzdanje.
Nisam odrastao kod hranitelja. -Možda si žrtva trgovine ljudima.
Nisam žrtva trgovine ljudima.
Onda ne razumem. -Šta to?
Zašto radiš ovo.
Ako zaista želiš da znaš, radim ovo da uštedim za fakultet.
Baš lepo. Zaista? -Ne.
Nensi, nemoj da brineš za mene. Vratimo se na tebe. -Dobro. Bože!
Nensi... -Ovo je suludo. Grozno. Nije u redu.
Moj sin bi bio zgrožen. -Nensi! -Da?
Idemo u krevet, može? -Može.
Dobro.
Dođi.
Je li ovo u redu?
U redu?
Slušaj, ako moraš nešto da uzmeš, neće mi smetati. -Ne moram.
Mislim, legalne stvari da ti pomognu sa svime tamo dole.
Veruj mi, sve radi. -Ne, mislim...
Znam šta misliš, ali ne trebaju mi plave tabletice.
Nikad? -Nikad.
Ali šta ako ti se osoba ne sviđa? Sigurno ne možeš da se nateraš.
Uvek ima nečega što mi se sviđa. -Nema. -Ima.
Koliko je godina imala najstarija osoba s kojom si bio? -To je suvišno.
"Suvišno." Dobra reč. Sviđa mi se. -Da, dobra je to reč.
Drago mi je što ti se sviđa, odabrao sam je samo za tebe.
Ali zaista, zaista me zanima. Koliko godina?
82. -82? -Da.
82! -Da. -82? -Nensi.
Dobro, sad se osećam malo bolje.
Šta je to na meni za šta možeš da se držiš kako bi...
Oživeo?
Dođi.
Sviđaju mi se tvoje usne.
Sviđa mi se silueta tvog vrata...
I ovo ovde.
A ovo...
Veoma je elegantno.
Sačekaj malo. Samo da...
Skoknuću u kupatilo da promenim odeću. -Nemoj ništa drugo da menjaš.
Bože...
Izgledaš sjajno.
Sve je u redu? -Da, ali ne volim te čokoladice.
Osećam miris, malo me odbija. -Izvini. Opraću zube.
Molila bih te. Hvala.
Šta je to?
Lepo. -Opet sam se predomislila.
Ne želim ovo. Izvini što si bezveze traćio vreme.
Ipak ću platiti, ali možeš da se obučeš i odeš.
Nije reč o čokoladici, zar ne? -Ne, nije.
Nisam ti privlačan? -Ne budi smešan. Očigledno si...
Estetski savršen i očigledno veoma drag.
Šta si zamišljala da će se dogoditi? Zašto si me angažovala
ako ne želiš to da učiniš? -Ne znam više. Trenutak ludila.
Često imaš takve trenutke ludila? -Ne.
Obično donosiš racionalne odluke? -Da.
Zašto je onda ovo drugačije?
Sigurno si imala razloga. Nešto te je sigurno nateralo na to.
Sigurno si razmišljala o tome danima. -Nedeljama. Mesecima.
Možda i godinama. -Onda nije trenutak ludila.
Želiš ovo, Nensi. I sad kad to imaš, zašto to ne uzmeš?
Zašto ne uzmeš ono što želiš kad ti je nadohvat ruke?
Ne znam. Odjedanput mi izgleda kontroverzno. -Meni ne izgleda.
Želeti ovakvo nešto. Čak samo i želeti.
Ako želiš samo seks, zar nemaš desetak muškaraca oko sebe
koji bi rado spavali s tobom? Ako ti je ovo previše.
Sigurno bi hteli. -Da, hteli bi.
To su mi jasno dali do znanja posle Robertove smrti, ali ja ne želim.
Zašto? -Svi su stari. Starci.
Ne želim starca, želim mladića. Mlado telo.
Bez uvrede, moram da plaćam za to, naravno.
Ovde sam i nisam se uvredio. -Zašto si još ovde?
Ponudila sam da ti platim da provedeš veče radeći šta god želiš.
Zašto si još ovde? -Zainteresovan sam. -Za šta? -Za tebe.
Za boga miloga, ne moraš da me tretiraš kao dete. -Ne radim to.
U konfliktu si sama sa sobom. Konflikt je zanimljiv.
Još nisi upoznao ženu koja ne zna šta hoće? Sumnjam.
Upoznao sam žene koje ne mogu da odluče koji će sendvič jesti,
ali ako završimo zajedno u spavaćoj sobi, obično znaju šta žele.
Mlade žene su drugačije. -Da, mislim da jesu.
Drugačije nego kad smo mi... Kad sam ja bila mlada.
Nisam baš bila društvena otpadnica. Neke moje prijateljice su bile,
ali nismo se videle posle škole. London je tada bio potpuno drugačiji.
Mi ostali smo bili zaglavljeni u pedesetima. Bilo je represivno.
Žao mi je. -Nisam bila puna seksualnog samopouzdanja,
kao što su danas u haljinama s visokim prorezima,
časovima salse i čime sve ne.
Mislim, žene plešu na šipci iz hobija. Čitala sam o tome.
Iz hobija?
Zaboga, znam, zvučim matoro,
ali jesi li upoznao nekoga ko pleše na šipci iz hobija?
Mislim da je to uglavnom za bogatašice. -Da, sigurno si u pravu.
Znam neke plesačice na šipci, ali ne bi platile da to rade.
To je sjebana ekonomija. Shvataš? -Ne baš, ali mogu da zamislim.
Ne znam mnogo o tom svetu.
Kaže žena koja je uzela sobu u hotelu i seksualnog radnika.
Bože!
U pravu si. Bože, ja sam matora perverznjakinja.
Idi, odvratno je. Odjedanput se osećam kao Rolf Haris.
Rolf Haris? -Zaboravi.
Hajdemo u krevet. Ispod pokrivača.
Zašto nameštaju krevete kao da ulaziš u ludačku košulju?
To je apsurdno.
Šta zaista želiš da radiš u životu?
Želeo bih da vidim Veneru pre nego što umrem. -U redu.
Samo me zanima kako ti je u životu. Očigledno si veoma bistar.
Zašto to kažeš? -Nastavnica sam
i znam da neki ljudi u razgovoru koriste reč "empirijski", a mnogi ne.
A koriste je oni pametni. -Koristio sam je?
Da. Za Najdželu si rekao da je empirijski seksi.
Da, jesam. Misliš da ovo nije posao za pametne?
Ne, nisam tako mislila. Samo sam pitala za kvalifikacije.
Jesi li pohađao školu?
Naravno. Moja majka je bila veoma stroga. Irkinja i katolkinja.
Šta misli o tome što sada radiš? -Želiš da razgovaraš o mojoj majci?
Ti si je pomenuo. -Sad zatvaram tu temu.
Ali ozbiljno? -Ne zna.
Znaš, u ovome si baš seksi. -Šta misli da radiš?
Ako ti kažem, možemo li da prestanemo o tome jer zaista izgledaš dobro u ovome?
Obećavam.
Misli da radim na naftnoj platformi.
Na naftnoj platformi? -Da. U Severnom moru.
Jeste li u kontaktu? Šalješ li joj novosti iz života na platformi?
Obećala si. -Ali kako znaš šta se događa na naftnoj platformi?
Potražim. Našao sam stranicu sa pričama o životu na platformi
i ponekad ih kopiram. -Sjajno. Kakav život!
Bože! Moj sin je na masteru. -Nisi srećna zbog toga?
Jesam, naravno. To je sjajno.
Zašto ne bih bila? To se očekuje.
Zašto zvučiš tako podvojeno u vezi s tim?
"Podvojeno". Još jedna dobra reč.
Dakle, tvoj sin? -Da. Ja... Bože.
Nisam to još nikome rekla. To je grozno. -U redu je.
Kome ću ja reći? Hajde.
Zapravo, smatram da je dosadan.
Smatraš da je tvoj rođeni sin dosadan? -Da. To je grozno, zar ne?
Još nisam čuo da je neko to rekao.
Oduvek si smatrala da je dosadan? -Ne, ne oduvek.
Dobar je momak, ali je veoma predvidiv. Kao njegov otac.
Šta studira? -Hemiju. Zaboravi da sam to rekla.
Zaboravi, divan je mladić i mnogo ga volim.
Trebalo bi da budem zahvalna jer je dobro ispao.
Imaš li još dece? -Ćerku. Stariju. Ne slažemo se.
Zašto? -Misli da sam hladna.
Šta ti misliš? -Ne mislim da sam hladna.
Ne osećam se hladno u sebi,
ali možda sam hladna prema njoj jer je uvek iznad svih očekivanja.
Znači, suprotno od brata.
Živi u Barseloni u nekoj boemskoj zajednici.
Svi su umetnici, iako nisam videla nikakvu umetnost.
Osim ako je umetnost trošenje roditeljskog novca,
što ne može da se isključi. -Barem nije dosadna. -Nije. Barem to.
Dakle, tvoja deca su te razočarala. -Jesu, ali...
Kad si ti poslednji put video svoju mamu? -Zašto?
Zanima me odakle dolaziš. -Niotkuda.
Našli su me ispod pečurke, bio sam veličine zrna pasulja.
Odgajili su me dobroćudni vukovi.
Hajde, reci mi nešto. -Divim se svakoj ženi koja postane majka.
To je najteži posao na svetu.
To si pročitao na internetu? -Molim?
To je malo uopštena izjava. Nisu sve majke dobre.
Ne bih znao, imam samo jednu. -Da, svi zaglavimo s onim što dobijemo.
I sa roditeljima, i sa decom. Ja barem znam šta moji rade.
Nisi se nikad zapitala da li te sin laže o svom životu? -Nisam.
Zašto? Možda ne želi da te razočara.
Ima li nekoga? -Da. Divnu devojku. Takođe dosadnu.
Školuje se za učiteljicu. Dosadno, dosadno, dosadno.
Zar ti nisi bila učiteljica? -Predavala sam religiju u srednjoj.
To se razlikuje od bojenja sa šestogodišnjacima.
Kažu da je osnovna škola najvažnija. -Varaju se.
Znaš li koliko srednjoškolaca misli da je učenje o religiji traćenje vremena?
Pa... -Tako je. Ja svake godine recitujem isto
i moram da se držim nastavnog plana da se direktor ne bi žalio,
i ne smem da ih pitam ništa stvarno da ne bismo gubili vreme
i da bi položili ispit, a onda sledeće godine sve iznova.
Zatupljujuće.
Mislim da sam pokvarila raspoloženje. -Mislim da ga nije ni bilo.
Izvini, to je bilo bezobrazno. -Ne, istina je.
Ali ne plaćaš istinu. Plaćaš fantaziju. -Više ne znam šta plaćam.
Mogu da ti pokažem.
Verujem.
Šta bi ti vratilo raspoloženje?
Šta bi tvoj suprug učinio da opet pokrene akciju?
Pa...
On bi...
Svukao bi se i legao u krevet. Ne bi obukao pidžamu.
Ja bih se svukla, obukla spavaćicu i legla u krevet pored njega.
On bi mi onda malo masirao ramena i grudi, potom legao na mene, obavio to,
poljubio me u obraz, sklonio se s mene, obukao pidžamu i zaspao.
To je sve? -To je sve.
Uvek? -Uvek. Bez odstupanja 31 godinu.
Samo si tako imala odnose? -Tako je.
Opa.
Da, opa.
Bez oralnog? -Bez oralnog.
Ni na njemu? -Ne, rekao je da je to ponižavajuće.
Za tebe? -Za njega.
Dobro. Pretpostavljam da je mislio isto i za oralni na tebi?
Da, rekao je da je i to ponižavajuće za njega.
Znači, nikad nisi primila... -Ne. Nikad primila, nikad pružila.
Želiš li? -Želim. Silno.
Uvek sam želela.
Izvini. Izvini što plačem.
Baš sam glupa.
Ja...
Mislim da...
Kad sam bila tinejdžerka, roditelji su me odveli na letovanje u Grčku.
To je bilo putovanje koje se jedanput doživljava, barem za njih.
U hotelu je bio jedan konobar, imao je oko 20 godina.
Gledao me je kao da sam nešto najdivnije na svetu.
Osetila sam kako mi se telo rastapa.
Jedne večeri se motao tamo posle posla, a meni je bilo vruće,
pa sam izašla u vrt nakon što su moji roditelji otišli na spavanje.
On je bio tamo, pušio je cigaretu.
Stala sam ispred žbuna prekrivenog ružičastim cvetićima
i gledala u more.
Bez reči mi je prišao
i poljubio me u vrat. Gurnuo mi je ruku pod suknju i u gaćice.
Osetila sam kako je klizio prstima.
Stiskala sam se uz njega.
Nikad do tada nisam osetila nešto tako suludo uzbudljivo.
Potom je neko upalio auto i uključio svetla.
On se uplašio i otrčao.
Narednog dana smo otišli kući. Da smo barem ostali još jedan dan.
DRUGI SUSRET
Ćao. -Ćao opet.
Hvala.
Ovo je lepo iznenađenje. -Je li? Soba je ista.
Uzela sam istu sobu da me ne zbunjuje drugačiji raspored.
Ne, mislio sam na to što si me opet angažovala.
Sigurno si prošli put bila zadovoljna. Drago mi je zbog toga.
Da, bila sam zadovoljna.
Ali? -Ali?
Zvučalo je kao da sledi "ali". -Ne, ne baš.
Imam povratne informacije i nekoliko ciljeva za ovaj put.
U redu. Može.
Jesi li za piće? -Može.
Živeli.
Imam spisak koji bih htela da prođem. -Zvuči seksi.
Ne rugaj mi se, nastavnica sam. Teško je otarasiti se starih navika.
Šta je prvo na spisku?
Prvo: ja ću tebi pružiti oralni seks. Drugo: ti ćeš ga pružiti meni.
Treće: poza 69. Ako se i dalje tako zove.
Četvrto: ja gore. Peto: pseći stil.
Sve to zvuči ostvarivo. -Zaista? Dobro.
Dobro, jer ne znam. Gledala sam na internetu, ali sve je zabrinjavajuće.
Ako upišeš "fini pornić", iskoči ti desetak prozora sa erekcijom.
Bez ikakvog upozorenja. Jesam li rezervisala dovoljno vremena?
Želiš sve to danas? -Da. Ako je moguće. Prilično si skup.
Nisam sigurna hoću li moći da priuštim još jedan susret.
Dobro. Shvatam.
Zar na tom spisku ne bi trebalo da bude još nešto? -Na primer?
Voleo bih da budeš potpuno zadovoljna, ako je to moguće.
Veliko O. Da. Ne.
Volim spiskove koji mogu da se celi ispune. Ostvarive ciljeve.
To je put do sreće. Nema smisla tražiti nedostižno.
To je orgazam, nije Faberžeovo jaje. Ljudi ih doživljavaju svakog dana.
Dobro. U pravu si. Sve to ima smisla.
Samo želim osećaj dostignuća.
Ne želim da odem sa osećajem neispunjenosti.
Mogu li?
Znaš šta? Obavićemo što više danas.
Mislim da ćemo rešiti značajan deo. -Dobro, to je dobro.
Želiš li da počneš od pušenja?
Da, mislim da želim. Rešimo prvo ono veliko.
Da kleknem? -Mogu da stanem na stolicu, ali tako se obično ne radi.
Ne moraš da radiš ništa od ovoga. -Znam, ali želim da budem svetska žena.
Ima opatica sa više seksualnog iskustva od mene.
Želiš li da operem zube? -Ne. Nensi, samo se opusti.
Kako da se opustim? Potreban nam je plan.
Ne želim da visim sa lustera i oglašavam se kao životinja.
To bih voleo da vidim.
Otpusti kočnice u sebi. Ono što te kritikuje i gleda spolja.
Onda bi svašta moglo da se desi.
Samo to sprečava da mi se život raspadne. Ovde?
Ovde. -I šta onda da radim? Da plutam kao neka meduza?
Čekajući da se nešto pojavi? -Ne, ali... -Da ti okopčam kaiš?
Ili ćeš ti? Šta je uobičajeno? -Više je stvar... -Ja ću. -Dobro.
Samo hoću da rešim pušenje, pa da obavimo što više toga sa spiska.
Kao da imamo blok čas za oralni, pa da vidimo koliko nam vremena ostaje?
Tako je. -Da pozvonim na kraju časa?
Koristiš zvono? Prošli put nisi.
Veoma duhovito.
Dođavola.
Izvini.
Vraćam se za sekundu.
Ćao, dušo!
Ne, ne, ne. Da.
Shvatam, ali nije...
Ne mogu to da rešim odavde.
Izvini. -Je li sve u redu?
Moja ćerka. U maloj je nevolji.
Žao mi je. -Nije prvi, a ni poslednji put.
Obično je zvala oca zbog takvih stavi. Uglavnom...
Hoćemo li pokušati da obavimo šta možemo? -Pre ispita? -Da.
Nensi.
Nema ispita. Sve je to ples. -Ne znam korake.
Improvizovani ples. Idemo kuda nas vodi. Nema rasporeda ni zvona.
Platila sam samo dva sata. -Uživajmo onda u njima. U svakom minutu.
Dobro. Idemo. -Želiš da počneš sa pušenjem ili nečim drugim sa spiska?
Išla bih redom. Mislim da sam se sad pripremila za pušenje.
Moj suprug, Robert, nikad nije hteo da proba ništa novo.
Sve je planirao. Čak i svoju sahranu. Plašila sam se da će se pojaviti
i reći mi da sam stavila pogrešnu šunku u sendviče.
Nije se ugasio plamen strasti u našem braku.
Bilo je to više kao donja fioka "AGA-e". -Čega?
To je starinska peć. Ne možeš da je ugasiš.
Na dnu ima hladniju fioku
u koju može nešto da se stavi da se polako kuva.
Shvatam. -Zaista? -Baš i ne.
Mislim da se vaš brak polako kuvao jer ste ga gurnuli na dno
i zaboravili na njega.
U svakom slučaju, umro je. To je sad davna prošlost.
A ja želim da pokušam nešto novo. -Dobro.
Pa, moram da rešim to pušenje.
Dobro.
Dobro?
Dobro, dobro...
Imam ideju. Voliš da plešeš, zar ne? -Samo kad niko ne gleda.
Onda ćemo promeniti raspoloženje i pustiti muziku,
a ti ćeš plesati kao da niko ne gleda.
Hajde, Nensi Stouks, zapleši sa mnom.
Sranje.
Bože. To je sigurno opet moja ćerka.
Uvek zove dvaput. Zaboravi ključnu informaciju, pa mora da zove opet.
Dobro. -Ne želim da se javim. -Onda nemoj.
Uvek se javim. -Čak i kad ne želiš? -Posebno tada. -Dobro.
Šta da joj kažem? "Ne mogu sad da razgovaram, platila sam muškarca
i skupljam hrabrost da ga oralno zadovoljim." -Ne moraš to da joj kažeš.
Da se ja javim? "Ćao, draga. Žao mi je, tvoja majka ima nešto u ustima.
Možeš da ostaviš poruku."
Slušaj, draga, ja...
Da. Je li? Bože, da.
Žao mi je. Da, razumem.
Da.
Draga, zaista moram... Pamela?
Pamela? Prekinula je.
Tek tako? Bez pozdrava? -Ili joj se mobilni ispraznio, ili je oteta.
Je li u ozbiljnoj nevolji? -Može da se reši, to je najvažnije. -U redu.
Metju će mi dati unuke, u to nema sumnje.
A za Pamelu ću biti srećna ako samo preživi.
Ne zvučiš srećno. -Stresno je biti roditelj, Leo.
Taj stres nikada ne nestaje. Ponekad su mi deca kao teg oko vrata.
Nisam sigurna da bih ih rodila da sam znala.
Kako to misliš? -Mogla sam da radim mnoge druge stvari da nisam bila majka.
Šta bi drugo radila? -Ne znam. Prešla bih pustinju na konju.
Osnovala umetničku koloniju na nekom ostrvcetu. Doživela orgazam.
Da li bi masaža sada bila omalovažavajuća? -Ne, ne bi.
Misliš da su tvoja deca mogla to da osete?
Tvoje razočaranje u njih.
Ne znam. Sumnjam.
Mislim da me uglavnom nisu primećivali.
Primećuješ li ti kad je tvoja mama razočarana?
Bojiš li se da bi se razočarala kad bi znala šta radiš?
Ne znam na šta misliš. Naftna platforma nije razlog za razočaranje.
Ali još imaš vremena. -Lepo od tebe, ali nemam.
Ovo je sve. Moj poslednji pokušaj da živim.
Za orgazam. Možda ćeš morati da odustaneš od jahanja preko pustinje.
Možeš li nešto da mi učiniš?
Hoćeš li da svučeš košulju? -Hoću.
Mogu li da te na trenutak dodirnem?
Tako si...
Nisam mislila da ću ikad...
Mogu li da ti dodirnem ramena? -Da.
I ruke? -Da.
I grudi? -Da.
Možeš da obučeš košulju. -Želiš da je obučem?
Da, ako želiš. -Mislio sam da lepo napredujemo.
Odjedanput mi je bilo previše. -Čega?
Nešto me je preplavilo. -Požuda. -Možda.
Izvini, malo mi je muka. Osećam slabost. -Stavi glavu među kolena.
Mogu to posle. Možda da se nakratko udaljiš.
Da dođem do daha.
Popij nešto.
Nisam nikad dodirivala nekoga poput tebe. -Poput mene?
Mišićavog, isklesanog. Poput manekena.
Treniram. -Verujem.
Naporno. -Smatraš li ponekad da je to plitko?
Da. Ali klijentkinje to vole. A ja volim da budem poželjan.
Kad sam ovde s tobom i kad me gledaš, osećam se dobro.
Bože, jedva da mogu to da zamislim.
Dođi i stani pored mene.
Uvek sam se stidela sebe. To jest, svog tela.
Uvek? -Uvek sam bila svesna njegovih mana.
Široki kukovi, veliki stomak...
Sise su mi sad do pupka, ruke su mlohave... Takve su od moje 20-e.
A da ne čupam dlake ovde i ovde,
nakon mesec dana bih mogla da se pridružim cirkusu.
Počupala sam ih.
Neka te ne zavaraju mišići. I ja ponekad osećam stid.
Sumnjam.
Da ne izgledam ovako, možda me ne bi odabrala. Ili želela.
Mogu li da ti raskopčam bluzu? -Da.
Mogu li da je skinem?
Tvoje telo je predivno. Voleo bih da to uvidiš.
Uvek su mi se sviđali moji listovi. Nisu sasvim grozni.
Već čujem moju majku: "Taština je slabost, draga".
Nije taština uživati u svom telu, voleti ga...
Ali poznat mi je taj glas u glavi koji te kritikuje. Imam ga i ja.
Postaje zamoran. Živa dosada.
Izvini što sam ti dosadna. -Nisi mi ti dosadna.
Je li Leo Grande tvoje pravo ime?
Nije.
Je li tebi Nensi Stouks pravo ime?
Nije.
Znaš, ponekad mislim da je vama mladićima potreban rat.
Molim? -Svi ste u dobroj formi, pucate od energije
i ubijate izmišljene vojnike na računarima,
ali ispod svega toga ste prilično anksiozni i nesigurni.
Možda je to potrebno svakoj generaciji, rat. Sredi ljude, postaju ljubazniji.
Moja generacija muškaraca nije imala priliku da se dokaže.
Mislim da su se osećali nedoraslo pred očevima.
To je uzrokovalo mnoge probleme, a bojim se da će s vama biti gore.
Moj brat je u vojsci. -Je li? Žao mi je. Nisam mislila...
Stariji ili mlađi? -Mlađi. Ima 24 godine.
Koji rod vojske? -Artiljerija.
Veliko oružje. Pa, kad je bal...
Da sam u vojsci i ja bih htela veliko oružje.
Viđaš ga? -Ne često.
Nedostaje ti? -Naravno.
Volim ga.
I on ne zna za sve ovo? -Ne.
Ne. Misli da radim na naftnoj platformi.
Nisam siguran da veruje u to. -Dakle, niste bliski?
Da ti natočim još?
Da, molim te.
Hvala.
Ja neću. Manje ću uživati.
Želiš li da igraš igru? Igru uloga?
Možemo da uključimo pušenje u igru, moglo bi da pomogne.
Možemo da se igramo nastavnice i učenika. Možemo da imamo čas religije.
O rajskom vrtu, padu čoveka.
Hajde, nastavnice. Podučite me o iskonskom grehu.
Danas sam bio nevaljao. Moraću da ostanem posle nastave.
Prestanite da nosite uske suknje. Ne mogu da se koncentrišem na Bibliju.
A kad se naslonite na moju klupu, vidim vam ispod bluze.
A sinoć u krevetu... -Dobro, prestani.
Ali, nastavnice... -Ne bismo smeli to da radimo. -Znam, ali...
Sigurna reč. Sigurna reč! -Šta?
Sigurna reč. -Nemamo sigurnu reč.
Nisam mislila da nam je potrebna. -U redu je, možemo da prestanemo.
Ne zanima me to. Bože!
Dobro. Izvini, nisam hteo... -Znam kako ovo izgleda.
Ali ne želim da dominiram, ne želim da te podučavam.
To je samo igra. -Znam. Ali želim da igram nešto drugo.
Želim da se igram da sam opet mlada. Želim da opet imam taj osećaj
da je sve preda mnom.
Želiš da opet imaš 16? -Ne, 16 godina je grozan uzrast.
Želim osećaj kao da imam 16. Tu moć.
Nisam znala da je imam. Protraćila sam je.
Ali neke moje učenice su znale šta rade.
Mislim, s muškarcima. -Kako to misliš?
Pokušavala sam da im kažem, ali suknje su bile sve kraće i kraće
dok im gotovo nisi video zube.
Jednostavno ih nije bilo briga.
Zašto bi ih bilo briga? Mogu da nose šta god žele.
Muškarci ne mogu uvek da se kontrolišu. Nisu svi poput tebe.
Neki od nastavnika su došli kao jagnjad na klanje, sirotani.
Možda su se bavili pogrešnim poslom.
Ili je trebalo da shvate da te devojke nisu tamo zbog njih.
Jesi li ti ikada bio... U nevolji?
U nevolji? -Zar prodaja seksa nije ilegalna?
Ne, traženje novca za seks je ilegalno.
Ja ne tražim novac za seks. Ja prodajem svoje društvo.
Pružam zanimljiv razgovor, umem da plešem,
da pripremim dvadeset različitih koktela...
Ali ako hoćemo da imamo odnose, to je naša stvar.
Nema tu ničega ilegalnog.
Pušenje na stranu, lepo je kad upoznamo jedno drugo.
Verovatno jeste. -Zato obično preporučujem više susreta.
Molim? -Zadovoljstvo je veće. Tražim redovnije klijentkinje... -Shvatam.
Šta? -Vidim kuda ovo ide. -Ne ide nikuda.
Evo je, agresivna prodaja. To je kao časovi vožnje?
Dobijem deset po ceni za devet ako rezervišem unapred
u Školi seksa Lea Grandea?
Ne znam kakve su ti druge klijentkinje, ali ja nisam bogata. -Znam, ali...
Završimo razgovor o prodaji pre nego što potrošim
vreme, novac i strpljenje. Molim te, Leo Grande, ili kako se već zoveš,
daj da ti popušim, pa možemo oboje kući.
Sešću na ivicu, a ti klekni na jastuk ispred mene. Može?
Dobro. Ako je tako najbolje.
Da ga samo...
Izvadim? -Da.
Ovo je jadno! Ja sam jadna!
Taj spisak je glupa ideja. -Ne moraš da radiš ništa od toga.
Plašim se, to je istina. -Čega?
Da mi se neće svideti. Da se tebi neće svideti.
Možda neće, ali možeš da pokušaš i vidiš.
Nema štete. Osim ako ga odgrizeš.
U tom slučaju mi se verovatno neće svideti.
Nensi, svakome je potrebno nešto drugo. Možda ti samo želiš da razgovaraš.
Imam redovnu klijentkinju koja samo voli da se držimo za ruke i gledamo TV.
Nemoj da me pogrešno shvatiš, imam i jednu koja voli da uđem bez reči,
da imam odnose s njom što brže i tiše, pa da odem.
Ta mi se zapravo sviđa jer sve traje deset minuta, a plati ceo sat.
A jedan tip želi da se kostimiram u mačku, ignorišem ga sat vremena
i odem kući.
Bez seksa? -Bez.
Mislim da bi bio dobra mačka. -Hvala.
Hoću da kažem da ne osuđujem svoje klijente.
Osim ako su potpuni kreteni.
A ti nisi potpuni kreten.
To je lepo čuti.
Imam klijentkinju koja ne može da hoda.
Kupam je. Ali želi da joj govorim prostote dok to radim.
A onda joj se pridružim u kadi.
Samo to želi.
Svako želi nešto drugo.
Zvučiš kao neki seks svetac. Jesi li stvaran?
Ne, ona mi se zaista sviđa. To je veoma seksi.
Radujem se tome. Njoj je to potrebno.
Zvuči kao da bi to trebalo da plaća država.
Možeš li da zamisliš koliko bi manje sranja bilo?
Samo da ne povise cenu. Ljudi su dovoljno ljuti zbog toga.
I dalje će odvoziti smeće.
Za žene u tvom poslu je drugačije, zar ne? Opasnije. -Može biti.
Mene su vređali i nekoliko puta ošamarili. -Bože! -Daj...
Znaš da je tako.
To sam davala kao temu eseja na nastavi etike.
Da li bi sekusalni rad trebalo da bude legalan?
I svake godine je svih 30 eseja bilo isto. -Šta su napisali?
Iako se o moralnoj strani može raspravljati,
legalizacija bi pružila zaštitu seksualnim radnicima
i pomogla bi da se iskoreni trgovina ljudima i zlostavljanje.
Zvuči kao Vikipedija. -I jeste Vikipedija.
Svi prepišu svake godine. Osim jednog momka, Lukasa Vajta.
On je napisao: "Seksualni rad treba da bude legalan
da bi tvoja mama platila porez na zaradu". Prilično duhovito.
Mislim da je mnogo veće od toga, ta cela ideja.
Pomisli koliko bi civilizovano moglo da bude
kad bi bilo dostupno svima, bez stida i osude.
Želiš seks i frustriran si jer iz nekog razloga ne možeš da ga dobiješ,
stidljiv si, bolestan, u žalosti... Pa jednostavno nekome platiš.
Nekome poput mene.
Sve bi bilo regulisano i bezbedno, za tebe, za mene, bolje za sve.
I ja pomognem tebi...
Ili te zadovoljim.
Još bolje.
Ali mnogi vole tajnost.
To ih uzbuđuje ili samo žele fantaziju.
I to je sasvim u redu, ali meni se sviđa stvarnost
i to mi je pravi posao, pa...
Volim da gledam nečije lice kad uživa.
Kad se prepusti, kad se telo prepusti,
tu vrelinu, taj osećaj...
Sve se opusti.
Tako je...
Tako je sjajno.
Zaista ti se sviđa.
Hvala što si mi to rekao.
Ne samo zato što je bilo zanimljivo i edukativno...
Nego i zato što... Mogu li? -Navali.
TREĆI SUSRET
Ovo je iznenađenje. -Dobro iznenađenje?
Da, veoma dobro. Nisam bila sigurna da li će mi se svideti,
ali to je kao kupanje u toplom moru. Možda sam na trenutak zaspala, izvini.
Nema problema. Ali nije bilo... -Ne, nije bilo orgazma.
Pitam se kako bih zvučala.
Kijanje je navodno dobar pokazatelj koliko je osoba glasna
kad doživi orgazam. -Zaista? -Da.
Moja majka glasno kija. Ali neki kijaju kao mačke.
Ne mogu da ne mislim da pri orgazmu zvuče kao mačke.
Ako mačke doživljavaju orgazam. Doživljavaju li ga? Niko ne zna.
Kako si ga ti glumila sa suprugom? Kako si zvučala.
Bože...
Čekaj da razmislim.
Veoma uverljivo.
To je druga rešena stavka sa spiska. -Olizana. -Da.
Veoma sam zadovoljna zbog toga. Dobar si ovom svemu, znaš?
Nadam se da znaš. Trebalo bi da ti to govore. -Hvala. Lepo je to čuti.
Imaš tajanstveni dar. -Nije tako tajanstven, jednostavno se potrudim.
I sviđaš mi se, pa je lako. -Vidiš? Uvek znaš šta treba reći i uraditi.
Naučiš da čitaš ljude.
Ne znam jesam li ja ikada naučila. -Prvo moraš to da želiš.
Da, ja verovatno ne želim to dovoljno da bih se potrudila.
Jednostavno obraćam pažnju.
A ti? Obraća li neko pažnju na tebe? Imaš li nekoga?
Nekoga? -Da. Posebnu osobu.
Osim tebe? -Prestani. Mislim na devojku ili momka.
Ili nekoga od onih fluidnih. -Nensi. -Leo.
Važan je samo ovaj trenutak u ovoj sobi upravo sada.
Važna si samo ti, zaboravi sve ostalo. U tome je suština.
Ali ko si ovde unutra?
Ko si tamo napolju? To me zanima.
Sad kad sam te opet angažovala. -Drago mi je da jesi.
I meni, ali mogli bismo da budemo malo prisniji
ako će to da postane nešto redovno.
Mislio sam da si zadovoljna onim što radim. -Bože, veruj mi, jesam.
Moje telo više nije leš koji sam vukla 30 godina.
Sad je igralište zadovoljstva, kako ti kažeš.
To sam rekao? -Možda nisi. Ali šta je tobom? Pravim tobom?
Ja sam šta god želiš da budem.
Ovde u ovom trenutku. -Šta ako me zanima ko si bez mene?
Kad nisam s tobom? Zar i to ne bi bilo u redu?
Nadam se da sam ti dao ono što sam rekao da ću ti dati.
Rekao si da moramo da se upoznamo. -Nensi...
Znači, nećeš mi reći?
Jesi li razmišljala o igračkama za seks? Poneo sam ih jer ih neki...
U tom slučaju, nešto moram da ti kažem. -Zaista? -Da.
Reci. -Ako nećeš ništa da mi kažeš sam, tokom dugih usamljenih noći,
radoznalost nadvlada čoveka. -Je li? -Da.
Znam ko si.
Molim? -Znam ko si u stvarnom životu.
Ne znam o čemu pričaš. Ja sam ovo. -Saznala sam tvoje pravo ime.
Htela sam da ti kažem ranije, ali... -Ali? -Mislila sam da je bolje...
Da se prvo pojebemo? -Samo sam malo njuškala.
Na računu za karticu je firma povezana s tvojom veb stranicom.
Samo odem na stranicu firme i nađem ime direktora firme.
Tako sam našla tvoje pravo ime.
Čekaj. Šta se događa?
Ja ću tebi reći svoje pravo ime. Nije mi to problem.
Ne, hvala, ne zanima me.
Nije loše da znam, zar ne?
Nismo neznanci. -Imam granice. Zamolio sam te da ih poštuješ.
Nisi ih poštovala, pa ću sada otići. Nemoj više da me angažuješ.
Daj... Nije tako strašno.
Zaboravi to. -Ne.
I dalje ću te zvati Leo. -Nećeš me zvati nikako jer neću biti ovde.
U redu, Konore. -Nemoj tako da me zoveš.
Ja sam Leo Grande. Angažovala si Lea Grandea
i dobila si Lea Grandea. I koliko može da se zaključi iz uzdaha i stenjanja,
ne možeš da se žališ na Lea Grandea, zar ne? -Da.
Dobro, to je jasno. Ovo je Leo Grande.
Ja sam ga stvorio i ponosim se njime.
I uzgred, Nensi Stouks, mogao sam da saznam ko si.
Kako bi ljudi reagovali na to da njihova bivša nastavnica
plaća mladićima da joj ližu picu u hotelu?
To ti je previše stvarno? To smo radili, nemoj sad da budeš gadljiva.
Zaista nisam mislila da ćeš tako reagovati. -Šta?
Mislila sam da će ti biti drago. -Drago?
Mislila sam da smo izgradili poverenje.
Ja sam bila spremna da ti kažem ko sam ja. Mislila sam
da možemo da nastavimo i izvan sobe, da odemo na kafu ili piće.
Što da ne? Zašto ne bismo mogli da budemo prijatelji? Jer sam stara?
Jer stare žene ne smeju da učestvuju ni u čemu stvarnom.
Moramo da ćutimo i ugađamo dok vam ne zatreba naš novac,
a onda ćete uraditi bilo šta? -Znam da ti se tako čini s tvojom decom,
ali nikad te nisam tretirao kao staru ženu. -Zar se ne ponosiš svojim poslom?
Zašto se stidiš? -Ne stidim se.
Ali lažeš o tome, kriješ sebe i svoj posao i od najbližih.
Zavaravaš se. Luda si i zavaravaš se.
Ako se ponosiš, zašto tvoja majka ne sme da zna istinu?
To se zove kibernetičko uhođenje. To rade ludaci.
Tužni, očajni ludaci poput tebe.
Izvini što sam se usudila da saznam pravi identitet muškarca
s kojim imam odnose poslednjih mesec dana.
Pričaj mi više o svom životu na naftnoj platformi.
Zašto moraš da lažeš mene o tome ko si? -Ne lažem te.
To je moje profesionalno ime. Pružam uslugu, fantaziju.
To sam ti jasno rekao. -Kad si rekao da ti je to poziv, lagao si?
Nisam. -Onda će se ponositi tobom.
Zašto razgovaramo o mojoj majci? -Mogu da popričam s njom.
Uvek sam umela s roditeljima. Mogu da je nateram da shvati. -Ne, hvala.
Mislim da je to važno. Dozvoli mi. -Ne moraš to da radiš.
Dozvoli da pokušam. Koristilo bi ti. Tvom životu.
Niko neće ništa objašnjavati mojoj majci jer što se nje tiče, mrtav sam.
Molim? Šta? -Da. To svima govori.
Eto. Osećaš li se sada seksi? Misliš da to plaćaš?
Ne, nisam ni mislio.
Žao mi je što je tvoj sin tako dosadan
i što tvoja ćerka ima uzbudljiviji život od tebe.
Rekla si da su ti deca poput tega oko vrata.
Nećemo se pretvarati da si ti uzorna majka.
Zašto bi želela da si mrtav? Šta si joj učinio?
Odjebi, Nensi.
U redu je.
Ne obraćaj mi se. Samo sam zaboravio mobilni.
Prokletstvo.
Leo, molim te. -Prokletstvo!
Zanima te da li bi se moja majka ponosila mnome?
Odrekla me se. Ostavila me je da se snalazim sam.
Koliko si imao godina? -Imao sam 15 godina.
Zašto te se odrekla? Šta si uradio? -Ja?
Šta sam ja uradio? Jednostavno sam je razočarao.
Molim?
Ne. Ne, ne, ne, u redu je.
To je moj prijatelj. Pao je i povredio koleno.
Da, naravno, stišaćemo se.
Izvinite. Hvala.
Moja mama je bila kao ti. Radila je sve kako treba.
Hrana na stolu, čista odeća u ormarima, sve to, ali...
Mislim da me nikad nije zaista videla.
Ili ako jeste, nije joj se svidelo ono što vidi.
Trudila se da sakrije gađenje, ali osetio sam ga
kako vibrira kroz zidove.
Nisam bio ono što je zamišljala, što je htela.
Žao mi je. -Možeš da prestaneš da me osuđuješ.
Moj život, moj posao.
Ne zanima te zaista istina o mom životu,
samo si htela nešto egzotično.
Slomljenu kurvicu.
Izgleda da si ga našla.
Bravo.
Idem sada.
Vratiću ti novac za ovaj susret.
ČETVRTI SUSRET
Izvolite? -Ništa, hvala. Čekam nekoga.
Izvolite? -Rekla sam... Izvinite, vi ste druga.
Ništa, hvala, čekam nekoga.
Želite li nešto dok čekate? -Ništa, hvala.
Izvolite? -Ništa, hvala. Izvinite.
Čekam nekoga. Sačekaću prijatelja.
Vi ste mi nekad predavali. -Molim?
Da. Gđa Robinson. Religija.
Tiše malo, molim te.
Šta radite ovde? -Nalazim se s prijateljem.
Parking je ovde dobar?
Bolji je od kafe.
Ja sam Beki Foster. Sećate li me se? -Začudo, ne. Žao mi je.
Predavali ste mi religiju. -Očigledno ne baš dobro.
Zašto? -Zato što radiš ovde. -Ćao!
Odakle si se ti stvorio?
To je vaš prijatelj? -Da, pa...
On je... Pa... -Prodajem auto.
Ova gospođa se zanima za njega, pa smo mislili
da je ovo dobro mesto da dođe da ga pogleda.
Parking je dobar. -Bolji od kafe.
Ipak ćemo dve kafe. Rizikovaćemo. Hvala.
Hoćemo li da sednemo? -Da.
Došao si. -Angažovala si me. -Nisam mislila da ćeš doći.
Nisam ni ja bio siguran da ću doći, ali oboje danas znamo na čemu smo.
Drago mi je što si odlučio da dođeš da samo popričamo.
Hvala.
Seksualno ispunjenje je veoma moćna stvar.
Osećaš se... Ja sam se osećala nepobedivo.
Nisam to znala. Da sam barem to znala dok sam bila mlađa.
Unela bih potrebne promene. -Barem si to učinila sada. -Jesam.
Osećala sam se življe i snažnije u poslednjih mesec dana
nego ikad pre.
Vidim kako moje prijateljice blede, skupljaju se tokom godina.
I mislim da si u pravu. To bi trebalo da bude uobičajeno.
Rekla si im za mene? -Jesam,
preporučila sam im velikog Lea Grandea.
Rekla sam im da si majstor menopauze.
Staviću to na vizit-kartu. -Bila sam veoma diskretna.
Rekla sam samo onima kojima je to zaista potrebno. Kojima si ti potreban.
Hvala.
Leo, moje pravo ime je Suzan Robinson.
Dosadno ime, zar ne? -Gđa Robinson. Zgodno.
U životu nisam uradila ništa zanimljivo ili izvanredno.
Samo ovo. Uvek sam poštovala pravila.
Nikad nisam previše popila, nikad zasenjivala supruga na zabavama,
ja sam uvek vozila da on može da pije, jela zdravo
i pre nego što je to postalo trend.
I uvek se javljam kad telefon zazvoni.
Ti si moja jedina avantura.
Jedina sloboda i...
Htela sam da to bude stvarno. Nisam razmišljala kako treba.
Obuzela me je neka groznica... Požuda ili šta već.
Poludela sam. Nisam nikad...
Žao mi je, Leo. Žao mi je.
To je sve? -To je sve. Samo sam htela da te vidim.
Da vidim jesi li dobro i da ti kažem šta si učinio za mene,
da ti zahvalim i oprostim se.
Je li sve u redu, gđo Robinson? -Jeste. Završavamo.
Gđa Robinson mi je predavala religiju. -Zaista? -Hvala, Beki.
Da. -Je li bila dobra nastavnica? -Nije bila loša.
Malo uštogljena, ali manje nego ostali.
Ali jedanput... -Hvala, Beki, za tu sjajnu ocenu.
Okupila je nas devojke. -Beki. -Ne, nastavi.
I rekla nam je da smo sve drolje. -Nije bilo baš tako.
Jeste. Rekla je da devojke moraju da izgledaju pristojno
ili ćemo dovesti muškarce u napast i imati probleme.
Ako ćemo da izgledamo kao drolje, tako će nas i tretirati.
To je bilo zbog dužine suknji koja je izmakla kontroli.
Rekla je da, kad bismo učile toliko koliko se friziramo,
svima bi nam bilo bolje. -Pri tome stojim.
Konkupiscencija. I toga se sećam.
Terala nas je da to govorimo. Rekla je da joj se sviđa kako zvuči.
I meni se sviđalo. -Drago mi je, dobra je to reč.
Šta to znači? -Požuda.
Sad se razumemo. -Sveti Avgustin ju je skovao
u svojoj doktrini o izvornom grehu. Verovao je da je temelj
svih patnji i greha. Možemo li da dobijemo račun?
Ne mogu to da prihvatim. Nema mi "konkupismisla".
Najduža reč koju znam. -Račun, Beki, molim te.
Moje nasleđe pedagoškinje.
Konkupiscencija. Dobra reč. Nova za mene.
Drago mi je što sam našla neku koju ne znaš. Nadala sam se da hoću.
Rekao sam bratu šta radim.
I, šta je rekao?
Iznenadio se što sam to izgovorio naglas.
Ali pretpostavljao je da zarađujem nečim ovakvim,
rekao je da je već nekako znao.
I nikad nije verovao u priču o naftnoj platformi.
Rekao je da mama nikad ne razgovara o meni,
o tome šta je videla, šta se dogodilo.
Bilo je to previše divlje za moju mamu.
Previše za nju.
Jedne noći sam mislio da je otišla za vikend,
ali prevario sam se.
Došli su mi prijatelji da se družimo posle ispita.
Pustili smo muziku, pili vino...
Onda su ona i komšinica ušle i zatekle mene i moje prijatelje
isprepletenih tela... Svašta se događalo.
Istraživali smo jedni druge.
Nikad neću zaboraviti njen izraz lica.
Osećala je poniženje i stid.
Nedeljama smo se trudili da pređemo preko toga, ali...
Gađenje ju je preplavilo. Morao sam da odem.
Rekla je da joj je drago što odlazim i da više nikad neće izgovoriti moje ime.
I od tog trenutka je svima govorila da joj je tog dana sin umro.
Ali vreme sve... -Leči? Da.
Ne, Nensi, mislila je to.
Video sam je pre nekoliko godina na ulici. Prošla je pored mene.
Da, hladno.
Da li bi ti to učinila svom sinu? -Možda zato što je tako neupadljiv,
pa ga ne bih ni primetila.
Trebalo bi da prestanem da govorim takve stvari o njemu. -Da, trebalo bi.
Dobar je i imam sreće što ga imam.
A tvoja majka je pogrešila.
Nema ničeg odvratnog ni razočaravajućeg u tebi.
Hvala, Beki.
Beki, možeš li malo da sačekaš?
Htela bih da ti se izvinim. -Šta?
Da, dugujem ti izvinjenje što sam te nazvala droljom.
Nisam smela da koristim tu reč ni ideju
u razgovoru s tinejdžerkama na koje je lako ostaviti utisak.
Tada sam mislila da ispravno postupam u želji da vas zaštitim.
Ali sada...
Beki, nisam ovde da kupim njegov auto. -Dobro.
Ovo je Leo Grande i on je...
Ja sam seksualni radnik. -Da, da.
I sastajemo se zbog seksa, redovno poslednjih nekoliko nedelja. -Tako je.
Tako je. I toplo ga preporučujem.
Između ostalog, čuda čini jezikom.
I, Beki, možda ovo već znaš, nadam se da znaš,
ali uživanje je nešto divno što svi moramo da iskusimo.
Sada nas izvini. Imam sobu na spratu i Leo i ja moramo da idemo
da iskoristimo preostalo vreme. Htela bih da pokušam neke stvari.
Bilo mi je drago, Beki. Nadam se da ćemo se opet sresti.
Zadrži kusur.
Skinite to, gđo Stouks.
Ne mogu ovako da držim ravnotežu. -Dobro.
Jesi li? -Prestani da pitaš. -Dobro. -Opsednut si.
Prestani o tome.
Znam, bez pritiska. Samo sam se nadao.
Možda sve ostale glume. Jesi li pomislio na to?
Nisam. -Šalim se.
Pokušaćemo još jedanput, samo iz zabave.
Dobro, ako baš želiš.
Zatvori oči.
Čekaj. Poneo sam nešto što bi možda htela da isprobaš.
Mislim da ne mogu. Mislim da sam iscrpljena.
Mislio sam da sam poneo mali vibrator. On obično pomaže.
Evo ga.
Je li to bio...
Leo, mislim da više ne bi trebalo da se viđamo.
Drago mi je što si me angažovala. -Drago mi je što si došao.
Drago mi je što si ti došla do vrhunca. Zar ne?
Recimo da sam veoma zadovoljna mušterija.
Trebalo bi da kliknem na velikog zelenog smajlija na recenziji.
Dobro.
Dakle... -Dakle...
Onda, zbogom, Leo Grande.
I srećno.
Srećno.
Čuvaj se, Nensi.
Prevod MEDIATRANSLATIONS
TVRip - DrSi Partis Prilagodba metalcamp